हे ! की भेल यौ ? अहाँ एना किए चिचियाइ छी ?
 हम एतेक प्रेमसँ सोर केलहुँ, अहाँ किए खिसियाइ छी !
 चलू बेस, दोष हमरे सभटा, बाजू की कान पकड़ि ली ?
 कन-कन्नीसँ देह ठिठुड़ि गेल चिपरी जोड़ि जराउ ने,
जओं ललका चाहक छौंक एखनो शेष होअए त'
जा' क' जल्दी बारीसँ अहाँ नेबो लेने आउ ।
 नेबो देखिते फेर चिकरली ऐं यौ, कोन मनुख छी ?
 एत्ते कतउ होअए बहु कें पेरब अहाँ केहन पुरुख छी ?
 नै जानि किए तैयो ई फूरायल, आइ बड्ड गर्मी, नै पीब चाह !
 आइ बड्ड गर्मी छै नइ पीब चाह !
 -  पंकज चौधरी 'नवलश्री'
 -  पंकज चौधरी 'नवलश्री'